Vaade katusepealsele.... ja katuselt. Muide, meie korteri nimi on Loudoun, aga võiks olla Guantanamo:)    Neljapäev 15.mai.    Juba hakkab tekkima rutiin: kell seitse voodist üles, pesema (kraanid on jälle teistsugused), riidesse, sööma, laps bussi peale, mees tööle… ja ise? Täna on justkui vaba päev? Internet ei tööta - uus korter ju, jälle  vaja miskit installeerida! Jõusaal? Jah, hommikuti on jõusaalis hea käia, siis pole seal kedagi. Ja siis: vaade oma uuelt rõdult linnale - täpselt sama, mis eile… "Alumises korteris" ei paista ka küll ühtegi kodutut siiani olevat. Õnneks:) Võib-olla käivad töömehed seal hoopis siestat pidamas:)    Möödunud on üks kuu elamist Ameerikas. Tuju on kõikunud servast serva, mitmeid kordi ühe päeva jooksul. Abikaasa täidab endiselt mingeid ankeete (pilte teeme ise kodus kogu aeg juurde) ja laps on  koolieluga rahul. See viimane on äärmiselt oluline:)